乡愁诗歌
1、《静夜思》唐·李白床前明月光，疑是地上霜。举头望明月，低头思故乡。2、《除夜作》唐·高适旅馆寒灯独不眠，客心何事转凄然。故乡今夜思千里，愁鬓明朝又一年。3、《回乡偶书》唐·贺知章少小离家老大回，乡音无改鬓毛衰。儿童相见不相识，笑问客从何处来。4、《夜雨寄北》唐·李商隐君问归期未有期，巴山夜雨涨秋池。何当共剪西窗烛，却话巴山夜雨时。5、《泊船瓜洲》宋·王安石京口瓜洲一水间，钟山只隔数重山。春风又绿江南岸，明月何时照我还。6、《九月九日忆山东兄弟》唐·王维独在异乡为异客，每逢佳节倍思亲。遥知兄弟登高处，遍插茱萸少一人。7、《天净沙·秋思》元·马致远枯藤老树昏鸦，小桥流水人家，古道西风瘦马。夕阳西下，断肠人在天涯。8、《阴雨》唐·白居易岚雾今朝重，江山此地深。滩声秋更急，峡气晓多阴。望阙云遮眼，思乡雨滴心。将何慰幽独？赖此北窗琴。9、《客中寒食》唐·李中旅次经寒食，思乡泪湿巾。音书天外断，桃李雨中春。欲饮都无绪，唯吟似有因。输他郊郭外，多少踏青人。10、《江岸秋思》唐·杜荀鹤驱马傍江行，乡愁步步生。举鞭挥柳色，随手失蝉声。秋稼缘长道，寒云约古城。家贫遇丰岁，无地可归耕。11、《江上送友人南游》唐·张乔何处积乡愁，天涯聚乱流。岸长群岫晚，湖阔片帆秋。买酒过渔舍，分灯与钓舟。潇湘见来雁，应念独边游。12、《思乡作》唐·布燮泸北行人绝，云南信未还。庭前花不扫，门外柳谁攀。坐久销银烛，愁多减玉颜。悬心秋夜月，万里照关山。13、《冬日山居思乡》唐·周贺大野始严凝，云天晓色澄。树寒稀宿鸟，山迥少来僧。背日收窗雪，开炉释砚冰。忽然归故国，孤想寓西陵。14、《云梦故城秋望》唐·戎昱故国遗墟在，登临想旧游。一朝人事变，千载水空流。梦渚鸿声晚，荆门树色秋。片云凝不散，遥挂望乡愁。15、《故乡杏花》唐·司空图寄花寄酒喜新开，左把花枝右把杯。欲问花枝与杯酒，故人何得不同来？16、《江外思乡》唐·韦庄年年春日异乡悲，杜曲黄莺可得知。更被夕阳江岸上，断肠烟柳一丝丝。17、《远望》唐·元稹满眼伤心冬景和，一山红树寺边多。仲宣无限思乡泪，漳水东流碧玉波。18、《和三乡诗》唐·高衢南北千山与万山，轩车谁不思乡关。独留芳翰悲前迹，陌上恐伤桃李颜。19、《乡思》唐·薛涛峨嵋山下水如油，怜我心同不系舟。何日片帆离锦浦，棹声齐唱发中流。20、《次北固山下》唐·王湾客路青山外，行舟绿水前。潮平两岸阔，风正一帆悬。海日生残夜，江春入旧年。乡书何处达？归雁洛阳边。